Fabrica de vagoane marfă de la Arad se închide. 700 de oameni vor fi concediați
Fabrica de vagoane marfă Astra Rail Industries din Arad se închide, iar din vară aproape 700 de angajați își vor pierde locul de muncă. Agenția Județeană pentru Ocuparea Forței de Muncă (AJOFM) Arad a fost notificată, luni, că 699 de angajați vor fi afectați de concedierile colective de la fabrica de vagoane marfă a companiei americane Greenbrier, care a anunțat că își închide activitatea din județ.